Cerinah Nebanda

Cerinah Nebanda (1988–2012) 'yar majalisar dokokin Uganda ce, mai wakiltar mazaɓar mata ta gundumar Butaleja.  Mutuwarta tana da shekaru 24, a cikin watan Disamba 2012,  ya haifar da cece-kuce na siyasa. 

 Mutuwa da bincike na gaba 
Wani rahoton da wani masanin kimiya na gwamnati ya fitar ya bayyana cewa, an gano hodar Iblis, da tabar heroin, da barasa, da wasu sinadarai da dama a cikin jinin Nebanda, da hanji, da samfurin nama. 

A wajen jana'izar Nebanda, kakakin majalisar Rebecca Kadaga ta yi watsi da wannan rahoton.  Shugaban Uganda Yoweri Museveni ya musanta cewa jam'iyyar National Resistance Movement, jam'iyyar siyasar da shi da marigayiya Nebanda suke, sun kashe ta.  Jaridar The Observer ta rawaito cewa wasu ‘yan majalisar dokokin Uganda (MPs)  sun yi imanin cewa an saka wa Nebanda guba, saboda ta kasance mai sukar gwamnati, kuma jihar tace, "a kama duk wanda ake zargi da yaɗa wannan labarin".  Daga cikin waɗanda aka kama har da 'yan majalisa biyu, ɗaya daga cikinsu shi ne Mohamed Nsereko. 

Tun da farko, jaridar Daily Monitor ta ruwaito cewa an kama wani likitan cututtukan da dangin Nebanda suka nemi a duba samfurinta yayin da yake kan hanyarsa ta yin gwaji a Afirka ta Kudu. 

A ranar 2 ga watan Janairu, 2013, 'yan sanda sun sanar da cewa sun buɗe bincike kan mutuwar Nebanda tare da alakanta shi da abin da suka kira "wata kungiyar ta'ammali da miyagun kwayoyi da ke aiki a ƙasashe da dama da suka haɗa da Uganda, Pakistan, da Sudan ta Kudu".  A ranar 4 ga watan Janairu, an kama saurayin Nebanda, Adam Suleiman Kalungi, a Kenya, aka miƙa shi Uganda domin amsa tambayoyi daga ‘yan sanda.  A watan Yulin 2014, an wanke shi daga laifukan da suka shafi mutuwarta.

 Manazarta 

Rukuni:Matattun 2012
Rukuni:Haihuwan 1988